**Izziņu par atbilstību trūcīgas vai maznodrošinātas ģimenes (personas) statusam izsniegšana iedzīvotājiem.**

|  |  |
| --- | --- |
| **Pakalpojuma funkcija** | Kokneses novada domes Sociālais dienests (turpmāk tekstā – Sociālais dienests) nosaka un izvērtē atbilstību trūcīgas vai maznodrošinātas ģimenes (personas) statusam. |
| **Pakalpojuma būtības īss apraksts** | Trūcīgas vai maznodrošinātas ģimenes (personas) statuss tiek piešķirts un šī statusa apliecinoša izziņa tiek izsniegta atbilstoši Latvijas Republikā un Kokneses novadā spēkā esošajiem normatīvajiem aktiem.  Par trūcīgu var tikt atzīta ģimene (persona), ja tās ienākumi pēdējo trīs mēnešu laikā nepārsniedz 128,06 *euro* uz vienu personu mēnesī un tai nepieder vairāk kā viens nekustamais īpašums, mežs vai zeme vairāk kā 5 ha platībā, vairāk kā viena automašīna.  Par maznodrošinātu var tikt atzīta ģimene (persona), ja tās ienākumi pēdējo trīs mēnešu laikā nepārsniedz 60% no valstī noteiktās minimālās algas uz vienu personu mēnesī un tai nepieder vairāk kā viens nekustamais īpašums, mežs vai zeme vairāk kā 5 ha platībā, vairāk kā viena automašīna. |
| **Pakalpojuma saņēmējs** | Fiziska persona |
| **Pakalpojuma saņēmēja apraksts:** | Tiesības saņemt izziņu par atbilstību trūcīgas vai maznodrošinātas ģimenes (personas) statusam ir ģimenei vai atsevišķi dzīvojošai personai, kura ir deklarējusi savu pamata dzīvesvietu Kokneses novada administratīvajā teritorijā un atbilst normatīvajos aktos noteiktajiem kritērijiem. |
| **Normatīvie akti, kas reglamentē pakalpojuma sniegšanu** | * Sociālo pakalpojumu un sociālās palīdzības likums * Ministru kabineta 2010.gada 30.marta noteikumi Nr.299 „Noteikumi par ģimenes vai atsevišķi dzīvojošas personas atzīšanu par trūcīgu” * Kokneses novada domes 2012.gada 20.jūnija Saistošie noteikumi Nr.8 „Par trūcīgas un maznodrošinātas ģimenes (personas) statusa noteikšanu Kokneses novadā” |
| **Pakalpojuma saņemšanai nepieciešamie dokumenti** | Sociālajā dienestā jāuzrāda personu apliecinošs dokuments (pase).  Sociālajā dienestā, aizpildot iztikas līdzekļu deklarāciju, jāiesniedz (oriģināli):   * izziņa par ienākumiem no algota darba par pēdējiem trīs mēnešiem (pēc nodokļu nomaksas), * citi ienākumus, īpašumus un uzkrājumus apliecinoši dokumenti (ienākumi no saimnieciskās darbības, nekustamās mantas īres, saņemtie dāvinājumi, atsevišķi dzīvojoša laulātā materiālais atbalsts ģimenei), * dokuments, kas apliecina saņemto uzturlīdzekļu apmēru, ja ģimenē kāds no vecākiem nepiedalās bērna audzināšanā, * arodskolu audzēkņiem un augstskolu studentiem – izziņa no mācību iestādes, * bankas konta pārskatu par pēdējiem trīs mēnešiem.   Bezdarbniekiem ir jābūt reģistrētiem Nodarbinātības valsts aģentūrā.  Sociālais dienests pirms lēmuma pieņemšanas apseko ģimeni (personu) mājās un sastāda aktu par apsekošanu dzīvesvietā. |
| **Pakalpojuma saņemšanas termiņš (darba dienās)** | Mēneša laikā no iesnieguma iesniegšanas. |
| **Ar pakalpojuma saņemšanu saistītie maksājumi** | Nav |
| **Pārsūdzības iespējas** | Sociālā dienesta lēmumu var apstrīdēt Kokneses novada domē viena mēneša laikā no tā spēkā stāšanās dienas, iesniedzot attiecīgu iesniegumu Kokneses novada domes priekšsēdētājam. |
| **Atgādinājums** | Klienta pienākums ir:   1. sniegt pilnīgas un patiesas ziņas par sevi un pārējiem mājsaimniecības locekļiem; 2. nekavējoties ziņot Sociālajam dienestam, ja ir mainījusies sociālā vai materiālā situācija; 3. aktīvi iesaistīties savas problēmas risināšanā, pildot līdzdarbības pienākumus; 4. sadarboties ar Sociālā dienesta darbiniekiem;   Klients ir atbildīgs par sniegto ziņu patiesumu un savu rīcību, kā arī atbildīgs par zaudējumu, kas Sociālajam dienestam radies viņa vainas vai nelikumīgas rīcības dēļ, atlīdzināšanu. |
| **Brīdinājums** | Izziņu par atbilstību trūcīgas vai maznodrošinātas ģimenes (personas) statusam neizsniedz vai anulē ar motivētu lēmumu, ja klients, aizpildot iztikas līdzekļu deklarāciju ir sniedzis nepatiesas ziņas vai bez attaisnojoša iemesla nepilda līdzdarbības pienākumus. |
| **Pakalpojuma pieprasīšana** | Klātienē – Sociālā dienesta apmeklējums  Tālrunis informācijai  Koknesē 65161811,  Bebros 65164340,  Iršos 65163673 |
| **Pakalpojuma saņemšana** | Klātienē – Sociālā dienesta apmeklējums |
| **Pakalpojuma sniedzējs** | Kokneses novada domes Sociālais dienests.  Apkalpojamā teritorija: Kokneses novads  Pakalpojuma sniegšanas adreses:  Vērenes iela 1, Koknese, LV-5113  „Papardes”, Bebru pagasta pārvalde, LV-5135  „Kūlēni”, Iršu pagasta pārvalde, LV-5108 |